[{"text_idx": "#000002", "text": "En pluva tago en Londono en 1952, leginte ankorau\u0306 unu j\u0302urnalisman artikolon, kiu misprezentis Esperanton kiel \u201cla malsukcesintan universalan lingvon ne plu parolatan\u201d, Ivo Lapenna starig\u0302is de sia oficeja seg\u0302o, rigardis tra la fenestro kaj pensis: \u201cVenis la tempo por krei ian fondaj\u0302on au\u0306 esplorcentron por pruvi la valoron de Esperanto per serioza akademia esplorado.\u201d Dum la pluvo plifortig\u0302is kaj la fulmo batis el la c\u0302ielo de la brita c\u0302efurbo, Lapenna eldiris la vortojn: \u201cTiu esplorcentro nomig\u0302u CED!\u201d"}, {"text_idx": "#000003", "text": "Ne, la dramigita sceno c\u0302i-supre ne bazig\u0302as sur vera historio. La kreo de CED \u2013 la Centro de Esploro kaj Dokumentado pri Mondaj Lingvaj Problemoj \u2013 ne okazis kvazau\u0306 revelacie. Sed CED ja estis fondita en 1952 kaj kalkulis Lapenna kiel unu el siaj fondintoj kaj c\u0302efaj figuroj. 70 jarojn poste CED dau\u0306re financas esplorprojektojn, subtenas esploristojn, eldonas revuojn kaj okazigas regulajn konferencojn pri planlingvoj kaj lingvoplanado. Por festi sian 70-jarig\u0302on, CED okazigis la 44-an Esperantologian Konferencon (EK) ene de la 107-a Universala Kongreso de Esperanto, la 11-an de au\u0306gusto 2022 en Montrealo (Kanado)."}, {"text_idx": "#000009", "text": "CED estas institucio, kiu ludas gravan rolon en E-movado. precipe per subtenado de esploroj pri interlingvistiko, kion i. a. montras c\u0302i tiu priskribo de la 44-a EK ene de la 17-a UK de Esperanto en Montrealo kun valora programo."}, {"text_idx": "#000016", "text": "Subscribe to ESF's free news bulletin"}, {"text_idx": "#000017", "text": "Abonu senpagan informbultenon de ESF"}]